Hi Brian, ek weet nie of ek met van jou stellings mooi saamstem nie. Die Honda CB750 is in 1969 bekendgestel. Dit will sê dat die’ spesifieke motorfiets al 50 jaar op die mark is (die gebruik van die woorde “Nie baie lank terug het ons maar erg neergesien op produkte uit Japan” is baie onvanpas). Die Hayabusa is nou al 20 jaar oud. My punt: Ons is al lank verslaaf aan Japan se produkte.
Verder, al Japan se produkte is uiters betroubaar – en hulle was betroubaar vandat hulle in SA verkoop was in die 60’s. Ek weet hoe sukkel werktuigkundiges om onderdele vir Sjinese produkte te kry, en hoe die’ motorfietse sukkel om noemenswaardige kilo’s te doen.
Laaste punt, ‘n Kawasaki Versys-X 300 kos ongeveer R75 500.00. Hoekom sal ek net 10% van die koste probeer spaar op ‘n produk wat 1) geen reputasie het nie, 2) baie min agente het, en 3) ‘n produk, gebasseer op ervaring van ander Sjinese vervaardigers, nie gaan hou nie, teenoor ‘n produk van Japan?
Ja, hy mag dalk goed op papier wees en baie mooi lyk, maar daar is baie vrae wat nog geantwoord moet word.
Ja, jy is reg. As ek die stelling weer lees, dan besef ek, ek begin klink soos my pa. Hy het altyd die term “nou die dag” gebruik. Nou dit kon enige iets van eergister tot 10 jaar terug gewees het. Miskien is dit baie lank terug, maar ek onthou die term “Jap-scrap” maar al te goed. BMW en KTM se klein fietsies word in Indie aanmekaargesit en BMW se nuwe X400 bromponie kom van Sjina af, so ek dink die punt wat ek wou maak is dat ons ‘n persepsie het dat enige iets wat nie uit Japan of Duisland kom nie, gemors is, en na 100km uitmekaar gaan val. Ek het geen rede om te twyfel oor hierdie fiets nie, en ja, prysgewys gaan jy seker ‘n Japanese fiets vat, of dalk die Duister wat van Indie af kom.
Dalk oor nog ‘n paar jaar, as die produk homself bewys het ( of nie ), praat ons weer. En dan gaan een van ons moet bieg die ander een het ‘n punt beet gehad.